

ACTUALITZACIÓ COMUNICAT AJUNTAMENT ESCORCA

Actualització de la situació del municipi a dia 9 de març, després de la tempesta Juliette que ens va afectar la setmana passada.

**Situació de les carreteres:**

- Totes les carreteres, per decisió del Govern, estaran tancades, com a mínim, fins el proper dilluns dia 13 de març que tornaran avaluar la situació.

- La carretera Caimari a Lluc i la de Pollença a Lluc estaran operatives només pels treballadors i veïnats; aquests ho hauran d’acreditar amb la targeta municipal d’autorització d’aparcament.

- Al Santuari de Lluc, la urbanització d’Es Guix i la de son Massip tenen els carrers accessibles. Al Santuari de Lluc ja hi ha l’aparcament disponible, es segueix treballant a les zones d’es Guix i son Massip.

- L’accés a Sa Calobra i Cala Tuent està operativa per a treballadors i veïnats amb la targeta municipal d’autorització d’aparcament.

**Subministrament elèctric:**

- La zona del Santuari de Lluc, Es Guix i Coll de Sa Bataia ja tenen subministrament elèctric.

- A la zona de Son Massip ja es té subministrament elèctric.

- S’ha restablert el subministrament elèctric a tota la zona de la carretera de Pollença.

- A la zona de Sa Calobra i Cala Tuent ja es té subministrament elèctric.

**Comunicacions:**

- Totes les comunicacions de telefonia s’han recuperat, encara que hi ha problemes de cobertura a segons quines zones.

**Activitats esportives:**

- S’ha prohibit qualsevol tipus d’activitat esportiva a tota la Serra de Tramuntana fins nova ordre.

**Allotjament vacacional:**

- Degut a les restriccions esmentades d’accés a la Serra de Tramuntana, qualsevol persona que hagi d’accedir a la Serra per aquest tema, s’haurà de posar en contacte amb l’Ajuntament per seguir instruccions.

L’Ajuntament segueix amb el procediment de recopilació de informació sobre els danys ocasionats a les propietats del municipi d’Escorca. Vos recordam que disposau d’un formulari per emplenar que podeu sol·licitar a l’Ajuntament.

**Vos recordam que està totalment prohibit l’accés al municipi en qualsevol medi de transport, inclòs el senderisme, barranquisme, etc. per qüestions de seguretat fins que es normalitzi la situació.**

Es seguirà informant a mesura que hi hagi novetats.

Gràcies a tots i disculpau les molèsties.